[Video] Seekoei in buurt laat almal gons | Maroela Media
[Video] Seekoei in buurt laat almal gons
Sosiale media gons behoorlik oor 'n seekoei wat Dinsdag rustig in die strate van Limpopo rondgeloop het.
Twee mense op 'n bromponie het die skrik van hul lewe gekry toe hy flink in hulle rigting gedraf het, selfs nadat hulle 'n wye daai om hom probeer ry het.
Leon Fourie, 'n sakeman van die omgewing wat seekoeie aanhou, het gesê dié dier behoort nie aan hom nie, maar is na alle waarskynlikheid 'n rondloperseekoei wat vermoedelik met die Limpoporivier langs in die omgewing beland het.
"Die enigste plek waar daar grond aan weerskante van die rivier is, is in die reservate. Talle seekoeie het dus al hulself daar gevestig omdat hulle daar in die omgewing veilig is," sê Fourie.
Hy sê dié diere loop gewoonlik in pare rond, en hy vermoed dié rondloperseekoei was "bevriend" met 'n seekoei wat twee weke gelede in 'n ongeluk met 'n voertuig dood is.
"Hy wou dalk maar net maatjies maak," spot hy.
Geen inwoners is beseer nie.
Die Engels vir seekoei, "hippopotamus", is afgelei van die Grieks vir "rivierperde". Die dier kan 'n spoed van tot 30 km/h haal. Die diere weeg tussen 1 300 en 1 500 kg.
101-jarige verbeter valskermspringrekord
Tiener ontwerp ligste satelliet nóg
Angie · 2 jaar gelede
Die berig is nie heeltemal reg nie. Hy het soos in die video gehoor kan word in Knoppesdoring straat in Onverwacht naby Laerskool Bosveld geloop. Wat n goeie paar km van Ledibeng Eco Estate af is.
Dankie vir jou kommentaar. Die inligting wat ons gebruik het is soos ons dit van verkeie bronne af gekry het. Ons het dit wel nou gewysig, so dankie dat jy ons daarop gewys het!
AJ · 2 jaar gelede
Die bestuurder kan bly wees hul het nie 'n Chomp in die voertuig gehad nie, dan sou Ou Grootbek die laaste gelag het.
Ounooi, wat op aarde maak jy in die dorp?
Anelize · 2 jaar gelede
Stem ook saam hierdie was in dorp self en nie in Estate,en daar was wel niks beserings maar wel n motor in die slag
Die berig is baie swak geplaas. Dit was in Onverwacht n gedeelte van Ellisras (Lephalale). Die foto is redelik ver van Ledibeng en die boer waarna verwys word is Leon Fourie nie Fritz nie… Dis nie die eerste berig wat maroela media so swak plaas nie, dink enige inligting moet met n knippie sout geneem word.
Dis in Ellisras, ( Lephalale) vir die mense wat nie weet waar Ledibeng Eco Estate is nie.
Ek kan net nie glo dat die bromponie so dom was om by hom verby te ry nie, hy kan bly wees die seekoei het hulle nie beetgekry nie!! Eintlik is die nuutste lid van "Monster Security" lol.
Wirrim · 2 jaar gelede
Seg ek ook – SeeKoei is nie Grieks nie, Apies!
Wim · 2 jaar gelede
Wie sou die moroon wees wat die toeter so blaas?
Idihooter · 2 jaar gelede
En dan dink dis skreeusnaaks. Die arme dier is duidelik onder stress en nou maak die idioot dit nog erger deur die dier aan te jaag en 'n geraas te maak. Hy kan baie bly wees die seekoei het nie omgedraai en sy kar 'n hap gegee nie.
Wat is . . . ? · 2 jaar gelede
Wat is . . . ?:
"'n wye daai" (par. 2)
"twee gelede" (par. 5)
Wat het toe geword van die seekoei?
Dagsê Wat is…?
Dankie vir jou valkoog! Die berig is gewysig.
Hoop hulle sal die arme seekoei weer terug sit by maaitjies. Arme ding.
Waarom is die ander seekoei dood agv 'n motor ongeluk!! watse spoed het die persoon gery om 'n seekoei te dood? En waarom was die seekoei in die strate???
AMVI, wat van, is die persoon okey wat die ander seekoei getref het? Soos jy seker kan aflei, weet niemand waar die seekoei vandaan kom nie.